Drëdżégò dnia jidzemë do Spòdleczny Szkòłë w Hélu, bë czegòs wicy naùczëc sã ò swòji tatczëznie. Témë do wëbiéru bëłë trzë. Ti, co chcelë dowiedzeëc sã, jak łowienié rëbów je pòkôzóné w lëteraturze, nôpierwi ò tim słëchają, pòtemù gôdają ò swòjich przemësleniach, a jesz pózni robią plakat pòkazëjący jich rozmienié znaczeniégò tegò warkù dlô kaszëbiznë. Za jinszima dwiérzama młodi pòznôwają gazétné gatënczi, a nastãpno wëchôdają bùten, żebë westrzód mieszkańców Hélu zrobic sondã na tëmã „Co je wôrt òbezdrzeniô w wajim gardze?”. Trzecé karenkò ùczi sã kroków nowòczasnégò tuńca do terôczasny kaszëbsczi mùzyczi. Na pòdrëchòwanié wszëtcë pòtikają sã w jednym placu, żebë zaprezentowac skùtczi swòji robòtë.